CELEX: 32014R0853
Language: sk
Date: 2014-08-05 00:00:00
Title: Vykonávacie nariadenie Komisie (EÚ) č. 853/2014 z  5. augusta 2014 , ktorým sa zrušuje nariadenie (ES) č. 1151/2009, ktorým sa zavádzajú osobitné podmienky pre dovoz slnečnicového oleja pochádzajúceho alebo odosielaného z Ukrajiny  Text s významom pre EHP

6.8.2014   
            
            
               SK
            
            
               Úradný vestník Európskej únie
            
            
               L 233/25
            
         VYKONÁVACIE NARIADENIE KOMISIE (EÚ) č. 853/2014
   z 5. augusta 2014,
   ktorým sa zrušuje nariadenie (ES) č. 1151/2009, ktorým sa zavádzajú osobitné podmienky pre dovoz slnečnicového oleja pochádzajúceho alebo odosielaného z Ukrajiny
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 178/2002 z 28. januára 2002, ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín (1), a najmä na jeho článok 53 ods. 1 písm. b) bod ii),
   keďže:
   
               (1)
            
            
               Po zistení vysokých hladín minerálneho alkánu v slnečnicovom oleji z Ukrajiny sa nariadením Komisie (ES) č.1151/2009 (2) stanovili od 1. januára 2010 osobitné podmienky pre dovoz slnečnicového oleja pochádzajúceho alebo odosielaného z Ukrajiny. Na základe uvedeného nariadenia je potrebné, aby oprávnený zástupca ukrajinského ministerstva zdravotníctva vykonával systematickú certifikáciu potvrdzujúcu, že zo zásielok slnečnicového oleja vyvážaných do Európskej únie boli odobrané vzorky, že boli analyzované a neobsahujú viac ako 50 mg/kg minerálneho alkánu. Dodatočným náhodným odberom vzoriek príslušnými orgánmi členských štátov pri dovoze do Únie sa ďalej overuje, či zásielka neobsahuje viac ako 50 mg/kg minerálneho alkánu.
            
         
               (2)
            
            
               Keďže od nadobudnutia účinnosti uvedeného nariadenia príslušné orgány členských štátov oznámili nevyhovujúce vzorky, je vhodné zrušiť uvedené osobitné podmienky.
            
         
               (3)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Nariadenie (ES) č. 1151/2009 sa týmto zrušuje.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 5. augusta 2014
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. ES L 31, 1.2.2002, s. 1.
   
      (2)  Nariadenie Komisie (ES) č. 1151/2009 z 27. novembra 2009, ktorým sa zavádzajú osobitné podmienky pre dovoz slnečnicového oleja pochádzajúceho alebo odosielaného z Ukrajiny v dôsledku rizika kontaminácie minerálnym olejom a ktorým sa zrušuje rozhodnutie 2008/433/ES (Ú. v. EÚ L 313, 28.11.2009, s. 36).